Dende la canal privada de televisión consideren el xestu del gobiernu como "dictatorial" al pesllar la emisión a pocos meses de les elecciones. Nel comunicáu emitíu por TeleAsturias se diz que l'argumentu d'Iturrioz ye "que se tien que dexar pasu a les televisiones qu'algamaron la concesión de TDT". La concesión de les canales de TDT p'Asturies fízose'l 26 de xineru, y según el comunicáu de TeleAsturias les canales qu'algamaron la concesión entovía nun tienen la infrastuctura afayadiza pa entamar les sos emisiones". Dende TeleAsturias tán valorando la posibilidá d'emitir mediante la so rede privada de repetidores, ayena a la de Retevisión, sicasí la cobertura de los mesmos sería sólo pa Uviéu y Xixón. La señal de TeleAsturias se pue recibir tamién per internet a través de la so emisión dixital. Actualmente la plantiya de trabayadores de TeleAsturias ye de 50 persones que podríen perder el so puestu de trabayu a partir del 2 de marzu.